nibzard/narodne-novine-full-text-markdown huggingface dataset:
## Pravilnik o dopunama Pravilnika o trošarinama

### NN 157/2014 (31.12.2014.), Pravilnik o dopunama Pravilnika o trošarinama

MINISTARSTVO FINANCIJA

2975

Na temelju članka 115. Zakona o trošarinama (»Narodne novine«, broj 22/2013, 32/2013 i 81/2013) ministar financija donosi

PRAVILNIK

O DOPUNAMA PRAVILNIKA O TROŠARINAMA

Članak 1.

U Pravilniku o trošarinama (»Narodne novine«, broj 64/2013, 129/2013, 11/2014 i 70/2014) iza članka 1. dodaje se članak 1.a koji glasi:

»Članak 1.a

Ovim se Pravilnikom u pravni poredak Republike Hrvatske prenosi slijedeća direktiva:

– Direktiva Vijeća 2013/61/EU od 17. prosinca 2013. o izmjeni Direktiva 2006/112/EZ i 2008/118/EZ u pogledu najudaljenijih francuskih regija, a posebno prekomorske zemlje Mayotte (SL L 353, 28. 12. 2013., str. 5.).«.

Članak 2.

Iza članka 46. dodaje se članak 46.a koji glasi:

»Članak 46.a

(1) Nadležni carinski ured prije donošenja odobrenja za oslobođenog korisnika mora utvrditi vjerodostojnost činjenica i podataka navedenih u zahtjevu i prilozima iz članka 46. ovoga Pravilnika te na licu mjesta utvrditi da li su ispunjeni uvjeti za izdavanje odobrenja za oslobođenog korisnika. Ako se utvrdi da podnositelj zahtjeva ne ispunjava propisane uvjete, nadležni carinski ured će odrediti rok za otklanjanje nepravilnosti.

(2) Nadležni carinski ured najmanje jednom godišnje provjerava da li oslobođeni korisnik ispunjava uvjete poslovanja propisane Zakonom.«.

Članak 3.

U članku 80. iza stavka 8. dodaje se novi stavak 9. koji glasi:

»(9) Obrazac P-MPC iz stavka 8. ovoga članka koji se podnosi u slučaju primjene roka od dva dana za prijavu povećanja maloprodajne cijene na cigarete u smislu članka 77. stavka 4. Zakona, podnosi se najkasnije do kraja uredovnog radnog vremena Središnjeg ureda Carinske uprave na dan isteka navedenog roka.«.

Članak 4.

Iza članka 127.b dodaje se članak 127.c koji glasi:

»Članak 127.c

U smislu odredbe članka 3. stavka 5. podstavka 1. Zakona o trošarinama (»Narodne novine«, br. 22/2013, 32/2013, 81/2013) francuskim prekomorskim departmanima smatraju se francuska područja navedena u članku 349. i članku 355. stavku 1. Ugovora o funkcioniranju Europske unije.«.

Članak 5.

Ovaj Pravilnik objavit će se »Narodnim novinama«, a stupa na snagu 1. siječnja 2015. godine.

Klasa: 011-02/14-01/41

Urbroj: 513-02-1710/1-14-1

Zagreb, 8. prosinca 2014.

Ministar financija

mr. sc. Boris Lalovac, v. r.

Pravilnik, NN 157/2014-2975
## Klasifikacija proizvoda po djelatnostima Republike Hrvatske 2015.-KPD 2015.

### NN 157/2014 (31.12.2014.), Klasifikacija proizvoda po djelatnostima Republike Hrvatske 2015.-KPD 2015.

DRŽAVNI ZAVOD ZA STATISTIKU

2980

Na temelju članka 43. Zakona o službenoj statistici (»Narodne novine«, br. 103/2003, 75/2009, 59/2012 i 12/2013 – pročišćeni tekst) ravnatelj Državnog zavoda za statistiku donosi

KLASIFIKACIJU

PROIZVODA PO DJELATNOSTIMA REPUBLIKE HRVATSKE 2015. – KPD 2015.

Članak 1.

Klasifikacija proizvoda po djelatnostima Republike Hrvatske 2015. (u nastavku teksta: KPD 2015.) jest središnja klasifikacija proizvoda i statistički standard koji se koristi za prikupljanje i objavu podataka koji zahtijevaju razinu proizvoda te za međunarodnu razmjenu podataka.

Pojam »proizvod« u ovoj klasifikaciji odnosi se na proizvode koji su rezultat ekonomske djelatnosti i podrazumijeva robu i usluge.

Članak 2.

KPD 2015. je hijerarhijska klasifikacija koja se sastoji od šest razina. Hijerarhijske razine i njihovo označivanje je sljedeće:

– prva razina obuhvaća područja označena jednoslovnom šifrom

– druga razina obuhvaća odjeljke označene dvoznamenkastom brojčanom šifrom

– treća razina obuhvaća skupine označene troznamenkastom brojčanom šifrom

– četvrta razina obuhvaća razrede označene četveroznamenkastom brojčanom šifrom

– peta razina obuhvaća kategorije označene peteroznamenkastom brojčanom šifrom

– šesta razina obuhvaća potkategorije označene šesteroznamenkastom brojčanom šifrom.

Članak 3.

KPD 2015. potpuno je usklađen sa Statističkom klasifikacijom proizvoda po djelatnostima – CPA Ver. 2.1 Europske unije (Statistical Classification of Products by Activity, Version 2.1).[[1]](#footnote-13251-1)

Članak 4.

Danom primjene KPD-a 2015., odnosno 1. siječnja 2015., prestaje važiti Klasifikacija proizvoda po djelatnostima Republike Hrvatske – KPD 2008. (»Narodne novine«, br. 108/2008), osim za statističke i analitičke potrebe, za koje se može primjenjivati do 31. prosinca 2016.

Članak 5.

KPD 2015., koji se nalazi u dodatku, stupa na snagu osmog dana od dana objave u »Narodnim novinama«, a primjenjuje se od 1. siječnja 2015.

Klasa: 950-01/14-01/49

Urbroj: 555-13-02-14-1

Zagreb, 12. prosinca 2014.

Ravnatelj
Marko Krištof, v. r.

**DODATAK**

[**KLASIFIKACIJA PROIZVODA PO DJELATNOSTIMA
REPUBLIKE HRVATSKE 2015. – KPD 2015.**](dodatni/434263.pdf)

[[1](#footnote-13251-1-backlink)]Uredba Komisije (EU-a) br. 1209/2014 od 29. listopada 2014. kojom se mijenja Uredba (EZ-a) br. 451/2008 Europskog parlamenta i Vijeća kojom se ustanovljuje nova statistička klasifikacija proizvoda po djelatnostima (CPA) i ukida Uredba Vijeća (EEZ-a) br. 3696/93 (Službeni list Europske unije br. L 336, 22. studenoga 2014., str. 1-149)

157 31.12.2014 Klasifikacija proizvoda po djelatnostima Republike Hrvatske 2015.-KPD 2015.

157 31.12.2014 Klasifikacija proizvoda po djelatnostima Republike Hrvatske 2015.-KPD 2015.

Ostalo, NN 157/2014-2980
## Odluka o izmjenama Odluke o osnovama za sklapanje ugovora o provođenju specifične zdravstvene zaštite

### NN 157/2014 (31.12.2014.), Odluka o izmjenama Odluke o osnovama za sklapanje ugovora o provođenju specifične zdravstvene zaštite

HRVATSKI ZAVOD ZA ZDRAVSTVENO OSIGURANJE

2982

Na osnovi članka 87. Zakona o obveznom zdravstvenom osiguranju (»Narodne novine« broj 80/13. i 137/13.) te članka 26. stavka 1. točka 18. Statuta Hrvatskog zavoda za zdravstveno osiguranje (»Narodne novine« broj: 18/09., 33/10., 8/11. i 1/14.) Upravno vijeće Hrvatskog zavoda za zdravstveno osiguranje na 74. sjednici održanoj 18. prosinca 2014. godine, uz prethodno pribavljeno mišljenje nadležnih komora i suglasnost ministra nadležnog za zdravlje, donijelo je

ODLUKU

O IZMJENAMA ODLUKE O OSNOVAMA ZA SKLAPANJE UGOVORA O PROVOĐENJU SPECIFIČNE ZDRAVSTVENE ZAŠTITE

Članak 1.

U Odluci o osnovama za sklapanje ugovora o provođenju specifične zdravstvene zaštite (»Narodne novine« broj 47/14) u članku 18. stavku 1. riječi: » Zakona o proračunu Republike Hrvatske, Zakona o izvršavanju državnog proračuna Republike Hrvatske« zamjenjuju se riječima: »Financijskim planom Hrvatskog zavoda za zdravstveno osiguranje«.

U stavku 2. riječi: »za 2014. godinu« zamjenjuju se riječima: »za 2015. godinu«.

Članak 2.

Ova odluka objavljuje se u »Narodnim novinama« i stupa na snagu 1. siječnja 2015. godine.

Klasa: 025-04/14-01/311

Urbroj: 338-01-01-14-1

Zagreb, 18. prosinca 2014.

Predsjednik

Upravnog vijeća Hrvatskog zavoda

za zdravstveno osiguranje

prof. dr. sc. Marko Duvnjak, dr. med., v. r.

Odluka, NN 157/2014-2982
## Odluka o izmjeni Odluke o prirezu porezu na dohodak Grada Zadra

### NN 157/2014 (31.12.2014.), Odluka o izmjeni Odluke o prirezu porezu na dohodak Grada Zadra

157 31.12.2014 Odluka o izmjeni Odluke o prirezu porezu na dohodak Grada Zadra

GRAD ZADAR

2984

Na temelju čl. 30 i 30.a i 95. Zakona o financiranju jedinica lokalne i područne (regionalne) samouprave (»Narodne novine« br. 117/93, 69/97, 33/00, 73/00, 127/00, 59/01, 107/01, 117/01, 150/02, 147/03, 132/06, 26/07, 73/08, 25/12) i članka 27. Statuta Grada Zadra (»Glasnik Grada Zadra«, broj 9/09, 28/10, 3/13 i 9/14) Gradsko vijeće Grada Zadra na 12. sjednici, održanoj 20. i 22. prosinca 2014. godine, donosi

ODLUKU

O IZMJENI ODLUKE O PRIREZU POREZU NA DOHODAK GRADA ZADRA

Članak 1.

U Odluci o prirezu porezu na dohodak Grada Zadra (»Narodne novine« br. 35/12 i 20/14) članak 3. mijenja se i glasi:

»Prirez porezu na dohodak plaća se po stopi od 12%.«

Članak 2.

Ostale odredbe Odluke o prirezu porezu na dohodak Grada Zadra (»Narodne novine« br. 35/12 i 20/14) ostaju nepromijenjene.

Članak 3.

Ova Odluka stupa na snagu osmog dana od dana objave u »Narodnim novinama«, a primjenjuje se od 1. veljače 2015. godine. Ova Odluka će se objaviti u »Glasniku Grada Zadra«.

Klasa: 410-01/12-01/01

Urbroj: 2198/01-1-14-12

Zadar, 20. prosinca 2014.

GRADSKO VIJEĆE GRADA ZADRA

Predsjednik
Živko Kolega, dr. med., v. r.

Odluka, NN 157/2014-2984
### NN 1/2015 (2.1.2015.), Uredba o izmjenama Zakona o državnim službenicima

VLADA REPUBLIKE HRVATSKE

1

Na temelju članka 1. Zakona o ovlasti Vlade Republike Hrvatske da uredbama uređuje pojedina pitanja iz djelokruga Hrvatskoga sabora (»Narodne novine«, broj 115/2014), Vlada Republike Hrvatske je na sjednici održanoj 2. siječnja 2015. godine donijela

UREDBU

O IZMJENAMA ZAKONA O DRŽAVNIM SLUŽBENICIMA

Članak 1.

U Zakonu o državnim službenicima (»Narodne novine«, br. 92/2005, 107/2007, 13/2008, 34/2011, 49/2011, 150/2011, 34/2012, 49/2012 – pročišćeni tekst, 37/2013 i 38/2013), u članku 151.a stavku 1. točke 1. – 18. mijenjaju se i glase:

»

|  |  |  |
| --- | --- | --- |
| 1. | zamjenik predstojnika državnog ureda | 4,049 |
| 2. | glavni tajnik ministarstva | 4,049 |
| 3. | ravnatelj Ureda Vlade Republike Hrvatske za zakonodavstvo | 4,049 |
| 4. | glavni tajnik u državnom uredu | 3,677 |
| 5. | tajnik Državnog izbornog povjerenstva Republike Hrvatske | 3,677 |
| 6. | predstojnik Ureda Povjerenstva za odlučivanje o sukobu interesa | 3,677 |
| 7. | ravnatelj Direkcije Vlade Republike Hrvatske za korištenje službenih zrakoplova | 3,677 |
| 8. | zamjenik ravnatelja državne upravne organizacije | 3,556 |
| 9. | zamjenik tajnika Državnoga izbornog povjerenstva Republike Hrvatske | 3,177 |
| 10. | ravnatelj Ureda za opće poslove Hrvatskoga sabora i Vlade Republike Hrvatske | 3,556 |
| 11. | ravnatelj Ureda Vlade Republike Hrvatske za ljudska prava i prava nacionalnih manjina | 3,177 |
| 12. | ravnatelj Ureda Vlade Republike Hrvatske za suzbijanje zlouporabe droga | 3,177 |
| 13. | ravnatelj Ureda Vlade Republike Hrvatske za protokol | 3,177 |
| 14. | ravnatelj Ureda Vlade Republike Hrvatske za ravnopravnost spolova | 3,177 |
| 15. | ravnatelj Ureda Vlade Republike Hrvatske za udruge | 3,177 |
| 16. | ravnatelj Ureda Vlade Republike Hrvatske za razminiranje | 3,177 |
| 17. | predstojnik Ureda potpredsjednika Vlade Republike Hrvatske | 3,177 |
| 18. | predstojnik ureda državne uprave u jedinici područne (regionalne) samouprave | 3,177 |

«.

Članak 2.

Plaće rukovodećih državnih službenika iz članka 1. ove Uredbe obračunavat će se prema koeficijentima složenosti poslova utvrđenim ovom Uredbom od 1. veljače 2015. godine.

Članak 3.

Ova Uredba stupa na snagu osmoga dana od dana objave u »Narodnim novinama«.

Klasa: 022-03/14-03/144

Urbroj: 50301-09/06-15-5

Zagreb, 2. siječnja 2015.

Predsjednik

Zoran Milanović, v. r.
### NN 1/2015 (2.1.2015.), Odluka o davanju suglasnosti na Statut Zavoda za unapređivanje zaštite na radu

VLADA REPUBLIKE HRVATSKE

13

Na temelju članka 31. stavka 2. Zakona o Vladi Republike Hrvatske (»Narodne novine«, br. 150/2011 i 119/2014) i članka 84. stavka 2. Zakona o zaštiti na radu (»Narodne novine«, br. 71/2014, 118/2014 i 154/2014), Vlada Republike Hrvatske je na sjednici održanoj 2. siječnja 2015. godine donijela

ODLUKU

O DAVANJU SUGLASNOSTI NA STATUT ZAVODA ZA UNAPREĐIVANJE ZAŠTITE NA RADU

I.

Daje se suglasnost na Statut Zavoda za unapređivanje zaštite na radu, koji je Upravno vijeće Zavoda za unapređivanje zaštite na radu donijelo na sjednici održanoj 23. prosinca 2014. godine.

II.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/14-04/522

Urbroj: 50301-04/12-15-2

Zagreb, 2. siječnja 2015.

Predsjednik

**Zoran Milanović**, v. r.

1 02.01.2015 Odluka o davanju suglasnosti na Statut Zavoda za unapređivanje zaštite na radu
### NN 1/2015 (2.1.2015.), Pravilnik o izmjenama Pravilnika o organoleptičkom (senzornom) ocjenjivanju vina i voćnih vina

1 02.01.2015 Pravilnik o izmjenama Pravilnika o organoleptičkom (senzornom) ocjenjivanju vina i voćnih vina

MINISTARSTVO POLJOPRIVREDE

16

Na temelju članka 37. stavka 6. Zakona o vinu (»Narodne novine«, br. 96/2003, 25/2009, 22/2011, 55/2011, 82/2013 i 14/2014), ministar poljoprivrede donosi

PRAVILNIK

O IZMJENAMA PRAVILNIKA O ORGANOLEPTIČKOM (SENZORNOM) OCJENJIVANJU VINA I VOĆNIH VINA

Članak 1.

U Pravilniku o organoleptičkom (senzornom) ocjenjivanju vina i voćnih vina (»Narodne novine«, br. 106/2004, 137/2012, 142/2013 i 48/2014) u članku 9. stavak 3. briše se.

Članak 2.

U članku 19. stavak 3. mijenja se i glasi:

»Uvid u sve podatke o uzorku, osim naziva proizvoda, naziva proizvođača i/ili podnositelja zahtjeva imaju samo predsjednik i tajnik.«

Članak 3.

U članku 27. stavak 4. mijenja se i glasi:

»Po završenom ocjenjivanju predsjednik daje informacije ocjenjivačima o rezultatima ocjenjivanja.«

Članak 4.

Ovaj Pravilnik stupa na snagu osmog dana od dana objave u »Narodnim novinama«.

Klasa: 011-04/14-01/202

Urbroj: 525-07/0034-14-4

Zagreb, 29. prosinca 2014.

Ministar
Tihomir Jakovina, v. r.
### NN 1/2015 (2.1.2015.), Pravilnik o izmjeni Pravilnika o službenim iskaznicama i značkama inspektora za zaštitu prava putnika u željezničkom prijevozu

MINISTARSTVO POMORSTVA, PROMETA I INFRASTRUKTURE

19

Na temelju članka 33. stavka 8. Zakona o regulaciji tržišta željezničkih usluga (»Narodne novine«, broj 71/14) ministar pomorstva, prometa i infrastrukture donosi

PRAVILNIK

O IZMJENI PRAVILNIKA O SLUŽBENIM ISKAZNICAMA I ZNAČKAMA INSPEKTORA ZA ZAŠTITU PRAVA PUTNIKA U ŽELJEZNIČKOM PRIJEVOZU

Članak 1.

U Pravilniku o službenim iskaznicama i značkama inspektora za zaštitu prava putnika u željezničkom prijevozu (»Narodne novine« broj 136/14) DODATAK 1.a mijenja se sljedećim:

»DODATAK 1. a

Službena iskaznica inspektora za zaštitu prava putnika u željezničkom prijevozu

*Prednja strana*

![](dodatni/434322.jpg)

*Poleđina*

![](dodatni/434323.jpg)

Članak 2.

Ovaj Pravilnik stupa na snagu danom objave u »Narodnim novinama«.

Klasa: 011-01/14-02/131

Urbroj: 530-05-2-2-1-14-3

Zagreb, 22. prosinca 2014.

Ministar
dr. sc. Siniša Hajdaš Dončić, v. r.

1 02.01.2015 Pravilnik o izmjeni Pravilnika o službenim iskaznicama i značkama inspektora za zaštitu prava putnika u željezničkom prijevozu

1 02.01.2015 Pravilnik o izmjeni Pravilnika o službenim iskaznicama i značkama inspektora za zaštitu prava putnika u željezničkom prijevozu

1 02.01.2015 Pravilnik o izmjeni Pravilnika o službenim iskaznicama i značkama inspektora za zaštitu prava putnika u željezničkom prijevozu
### NN 1/2015 (2.1.2015.), Eskontna stopa Hrvatske narodne banke

HRVATSKA NARODNA BANKA

23

Na temelju članka 29. stavka 8. Zakona o obveznim odnosima (»Narodne novine«, br. 35/2005. i 41/2008.) Hrvatska narodna banka objavljuje

ESKONTNU STOPU

HRVATSKE NARODNE BANKE

Eskontna stopa Hrvatske narodne banke na dan 31. prosinca 2014. iznosi 7% godišnje.

Broj: 479-020/12-14/BV

Zagreb, 31. prosinca 2014.

Guverner

Hrvatske narodne banke

prof. dr. sc. Boris Vujčić, v. r.
### NN 1/2015 (2.1.2015.), Prosječna kamatna stopa na stanja kredita odobrenih na razdoblje dulje od godine dana nefinancijskim trgovačkim društvima

HRVATSKA NARODNA BANKA

24

Na temelju članka 12.a stavka 4. Zakona o financijskom poslovanju i predstečajnoj nagodbi (»Narodne novine«, br. 108/2012., 144/2012., 81/2013. i 112/2013.) Hrvatska narodna banka objavljuje

PROSJEČNU KAMATNU STOPU

NA STANJA KREDITA ODOBRENIH NA RAZDOBLJE DULJE OD GODINE DANA NEFINANCIJSKIM TRGOVAČKIM DRUŠTVIMA

Prosječna kamatna stopa za referentno razdoblje od 1. lipnja 2014. do 30. studenoga 2014. iznosi 5,14%.

O. br. 496-020/12-14/BV

Zagreb, 23. prosinca 2014.

Guverner

Hrvatske narodne banke

prof. dr. sc. Boris Vujčić, v. r.
### NN 1/2015 (2.1.2015.), Prosječne ponderirane kamatne stope na stanja stambenih i ostalih potrošačkih kredita

HRVATSKA NARODNA BANKA

25

Na temelju članka 11.b stavka 3. i članka 11.c stavka 3. Zakona o potrošačkom kreditiranju (»Narodne novine«, br. 75/2009., 112/2012., 143/2013. i 147/2013.) Hrvatska narodna banka objavljuje

PROSJEČNE PONDERIRANE KAMATNE STOPE

NA STANJA STAMBENIH I OSTALIH POTROŠAČKIH KREDITA

1. Prosječna ponderirana kamatna stopa na stanja stambenih kredita odobrenih u Republici Hrvatskoj s ugovorenom promjenjivom kamatnom stopom u kunama bez valutne klauzule na dan 30. 11. 2014. iznosi 5,96%.

2. Prosječna ponderirana kamatna stopa na stanja stambenih kredita odobrenih u Republici Hrvatskoj s ugovorenom promjenjivom kamatnom stopom u eurima i u kunama s valutnom klauzulom u eurima na dan 30. 11. 2014. iznosi 5,75%.

3. Prosječna ponderirana kamatna stopa na stanja stambenih kredita odobrenih u Republici Hrvatskoj s ugovorenom promjenjivom kamatnom stopom u švicarskim francima i u kunama s valutnom klauzulom u švicarskim francima na dan 30. 11. 2014. iznosi 3,26%.

4. Prosječna ponderirana kamatna stopa na stanja ostalih potrošačkih kredita odobrenih u Republici Hrvatskoj s ugovorenom promjenjivom kamatnom stopom u kunama bez valutne klauzule na dan 30. 11. 2014. iznosi 9,26%.

5. Prosječna ponderirana kamatna stopa na stanja ostalih potrošačkih kredita odobrenih u Republici Hrvatskoj s ugovorenom promjenjivom kamatnom stopom u eurima i u kunama s valutnom klauzulom u eurima na dan 30. 11. 2014. iznosi 9,10%.

6. Prosječna ponderirana kamatna stopa na stanja ostalih potrošačkih kredita odobrenih u Republici Hrvatskoj s ugovorenom promjenjivom kamatnom stopom u švicarskim francima i u kunama s valutnom klauzulom u švicarskim francima na dan 30. 11. 2014. iznosi 7,29%.

O.br. 495-020/12-14/BV

Zagreb, 23. prosinca 2014.

Guverner

Hrvatske narodne banke

prof. dr. sc. Boris Vujčić, v. r.
### NN 2/2015 (7.1.2015.), Odluka o dodjeli odlikovanja Reda kneza Trpimira s ogrlicom i Danicom dr. Ursuli (Franc) Plassnik

PREDSJEDNIK REPUBLIKE HRVATSKE

28

Na temelju odredbe članka 98. stavka 5. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 05/14 – Odluka Ustavnog suda Republike Hrvatske) i članaka 2., 3. i 10. Zakona o odlikovanjima i priznanjima Republike Hrvatske (»Narodne novine«, broj 20/95, 57/06 i 141/06), a na prijedlog Državnog povjereništva za odlikovanja i priznanja Republike Hrvatske, donosim

ODLUKU

O DODJELI ODLIKOVANJA

Redom kneza Trpimira s ogrlicom i Danicom, za razvijanje i izgradnju iznimno dobrih odnosa između Republike Hrvatske i Republike Austrije te višegodišnji osobni doprinos u pristupanju Republike Hrvatske Europskoj uniji, odlikuje se

dr. URSULA (Franz) PLASSNIK.

Klasa: 060-04/14-05/04

Urbroj: 71-05-04/1-14-01

Zagreb, 4. studenoga 2014.

Predsjednik

Republike Hrvatske

Ivo Josipović, v. r.
### NN 2/2015 (7.1.2015.), Odluka o dodjeli odlikovanja Reda kneza Branimira s ogrlicom Njegovoj Ekscelenciji Gáboru Ivanu

PREDSJEDNIK REPUBLIKE HRVATSKE

29

Na temelju odredbe članka 98. stavka 5. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 05/14 – Odluka Ustavnog suda Republike Hrvatske) i članaka 2., 3. i 11. Zakona o odlikovanjima i priznanjima Republike Hrvatske (»Narodne novine«, broj 20/95, 57/06 i 141/06), donosim

ODLUKU

O DODJELI ODLIKOVANJA

Redom kneza Branimira s ogrlicom, za razvijanje dobrih odnosa između Republike Hrvatske i Mađarske, odlikuje se

Njegova Ekscelencija GÁBOR IVAN.

Klasa: 060-04/14-06/08

Urbroj: 71-05-04/1-14-01

Zagreb, 1. prosinca 2014.

Predsjednik

Republike Hrvatske

Ivo Josipović, v. r.
### NN 2/2015 (7.1.2015.), Odluka o dodjeli odlikovanja Reda Ante Starčevića za osobiti doprinos u uspostavi i izgradnji suverene hrvatske države te promociji vanjskopolitičkih interesa Republike Hrvatske u Crnoj Gori i u svijetu

PREDSJEDNIK REPUBLIKE HRVATSKE

30

Na temelju članka 98. stavka 5. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 05/14 – Odluka Ustavnog suda Republike Hrvatske) i članaka 2., 3. i 16. Zakona o odlikovanjima i priznanjima Republike Hrvatske (»Narodne novine«, broj 20/95, 57/06 i 141/06), a na prijedlog Državnog povjereništva za odlikovanja i priznanja, donosim

ODLUKU

O DODJELI ODLIKOVANJA

Redom Ante Starčevića za osobiti doprinos u uspostavi i izgradnji suverene hrvatske države te promociji vanjskopolitičkih interesa Republike Hrvatske u Crnoj Gori i u svijetu, odlikuju se

NIKOLA (Ljubo) BUKILICA

DARIO (Renato) MUSIĆ.

Klasa: 060-04/14-11/01

Urbroj: 71-05-04/1-14-01

Zagreb, 21. studenoga 2014.

Predsjednik

Republike Hrvatske

Ivo Josipović, v. r.
### NN 2/2015 (7.1.2015.), Odluka o dodjeli odlikovanja Reda Danice hrvatske s likom Marka Marulića Siegfriedu Wolfgangu (Franz) Feiglu

PREDSJEDNIK REPUBLIKE HRVATSKE

31

Na temelju odredbe članka 98. stavka 5. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 05/14 – Odluka Ustavnog suda Republike Hrvatske) i članaka 2., 3. i 18. Zakona o odlikovanjima i priznanjima Republike Hrvatske (»Narodne novine«, broj 20/95, 57/06 i 141/06), a na prijedlog Državnog povjereništva za odlikovanja i priznanja, donosim

ODLUKU

O DODJELI ODLIKOVANJA

Redom Danice hrvatske s likom Marka Marulića, za osobite i višegodišnje zasluge za kulturu i glazbenu umjetnost te njeno promicanje u Republici Hrvatskoj i u svijetu, odlikuje se

SIEGFRIED WOLFGANG (Franz) FEIGL.

Klasa: 060-04/14-13/02

Urbroj: 71-05-04/1-14-01

Zagreb, 4. studenoga 2014.

Predsjednik

Republike Hrvatske

Ivo Josipović, v. r.
### NN 2/2015 (7.1.2015.), Odluka o dodjeli odlikovanja Reda Danice hrvatske s likom Blaža Lorkovića Ivanu (Mate) Bračiću

PREDSJEDNIK REPUBLIKE HRVATSKE

32

Na temelju odredbe članka 98. stavka 5. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 05/14 – Odluka Ustavnog suda Republike Hrvatske) i članaka 2., 3. i 18. Zakona o odlikovanjima i priznanjima Republike Hrvatske (»Narodne novine«, broj 20/95, 57/06 i 141/06), a na prijedlog Državnog povjereništva za odlikovanja i priznanja, donosim

ODLUKU

O DODJELI ODLIKOVANJA

Redom Danice hrvatske s likom Blaža Lorkovića, za osobite zasluge za gospodarstvo i poticanje gospodarskog i društvenog razvitka Republike Hrvatske, odlikuje se

IVAN (Mate) BRAČIĆ.

Klasa: 060-03/14-13/10

Urbroj: 71-05-04/1-14-01

Zagreb, 25. studenoga 2014.

Predsjednik

Republike Hrvatske

Ivo Josipović, v. r.
### NN 2/2015 (7.1.2015.), Odluka o dodjeli odlikovanja Reda Danice hrvatske s likom Ruđera Boškovića prof. dr. sc. Antoniu (Antoni) Cetnarowiczu

PREDSJEDNIK REPUBLIKE HRVATSKE

33

Na temelju odredbe članka 98. stavka 5. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 05/14 – Odluka Ustavnog suda Republike Hrvatske) i članaka 2., 3. i 18. Zakona o odlikovanjima i priznanjima Republike Hrvatske (»Narodne novine«, broj 20/95, 57/06 i 141/06), a na prijedlog Državnog povjereništva za odlikovanja i priznanja, donosim

ODLUKU

O DODJELI ODLIKOVANJA

Redom Danice hrvatske s likom Ruđera Boškovića, za osobite zasluge za znanost i njeno promicanje u poznavanju kulturne i političke povijesti hrvatskog naroda druge polovice 19. stoljeća u Republici Hrvatskoj i u svijetu, odlikuje se

prof dr. sc. ANTONI (Antoni) CETNAROWICZ.

Klasa: 060-04/14-13/05

Urbroj: 71-05-04/1-14-01

Zagreb, 4. studenoga 2014.

Predsjednik

Republike Hrvatske

Ivo Josipović, v. r.
### NN 2/2015 (7.1.2015.), Odluka o dodjeli odlikovanja Reda Danice hrvatske s likom Franje Bučara Mariju (Darko) Možniku

PREDSJEDNIK REPUBLIKE HRVATSKE

34

Na temelju odredbe članka 98. stavka 5. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 05/14 – Odluka Ustavnog suda Republike Hrvatske) i članaka 2., 3. i 18. Zakona o odlikovanjima i priznanjima Republike Hrvatske (»Narodne novine«, broj 20/95, 57/06 i 141/06), a na prijedlog Državnog povjereništva za odlikovanja i priznanja, donosim

ODLUKU

O DODJELI ODLIKOVANJA

Redom Danice hrvatske s likom Franje Bučara, za izniman sportski uspjeh ukupnog pobjednika Svjetskog kupa u gimnastici na preči za 2010., 2013. i 2014. godinu, odlikuje se

MARIJO (Darko) MOŽNIK.

Klasa: 060-03/14-13/19

Urbroj: 71-05-04/1-14-01

Zagreb, 4. studenoga 2014.

Predsjednik

Republike Hrvatske

Ivo Josipović, v. r.
### NN 2/2015 (7.1.2015.), Odluka o dodjeli odlikovanja Reda Danice hrvatske s likom Katarine Zrinske dr. sc. Sanji (Tomislav) Tarczay

PREDSJEDNIK REPUBLIKE HRVATSKE

35

Na temelju odredbe članka 98. stavka 5. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 05/14 – Odluka Ustavnog suda Republike Hrvatske) i članaka 2., 3. i 18. Zakona o odlikovanjima i priznanjima Republike Hrvatske (»Narodne novine«, broj 20/95, 57/06 i 141/06), a na prijedlog Državnog povjereništva za odlikovanja i priznanja, donosim

ODLUKU

O DODJELI ODLIKOVANJA

Redom Danice hrvatske s likom Katarine Zrinske, za osobite zasluge za socijalnu skrb i promicanje moralnih društvenih vrednota te priznavanje i stvaranje okruženja za kvalitetno življenje gluhoslijepih osoba u Republici Hrvatskoj i u svijetu, odlikuje se

dr. sc. SANJA (Tomislav) TARCZAY.

Klasa: 060-03/14-13/20

Urbroj: 71-05-04/1-14-01

Zagreb, 4. studenoga 2014.

Predsjednik

Republike Hrvatske

Ivo Josipović, v. r.
### NN 2/2015 (7.1.2015.), Odluka o dodjeli priznanja Povelje Republike Hrvatske Hrvatskom gimnastičkom savezu

PREDSJEDNIK REPUBLIKE HRVATSKE

36

Na temelju odredbe članka 98. stavka 5. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 05/14 – Odluka Ustavnog suda Republike Hrvatske) i članaka 2., 3. i 24. Zakona o odlikovanjima i priznanjima Republike Hrvatske (»Narodne novine«, broj 20/95, 57/06 i 141/06), a na prijedlog Državnog povjereništva za odlikovanja i priznanja, donosim

ODLUKU

O DODJELI PRIZNANJA

Povelja Republike Hrvatske, za izniman doprinos u promociji gimnastičkog sporta u Republici Hrvatskoj i u svijetu, a u prigodi 110. obljetnice osnutka i djelovanja, dodjeljuje se

HRVATSKOM GIMNASTIČKOM SAVEZU.

Klasa: 061-01/14-01/13

Urbroj: 71-05-04/1-14-01

Zagreb, 4. studenoga 2014.

Predsjednik

Republike Hrvatske

Ivo Josipović, v. r.
### NN 2/2015 (7.1.2015.), Odluka o dodjeli priznanja Povelje Republike Hrvatske Edukacijsko-rehabilitacijskom fakultetu Sveučilišta u Zagrebu

PREDSJEDNIK REPUBLIKE HRVATSKE

37

Na temelju članka 98. stavka 5. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 05/14 – Odluka Ustavnog suda Republike Hrvatske) i članaka 2., 3. i 24. Zakona o odlikovanjima i priznanjima Republike Hrvatske (»Narodne novine«, broj 20/95, 57/06 i 141/06), a na prijedlog Državnog povjereništva za odlikovanja i priznanja, donosim

ODLUKU

O DODJELI PRIZNANJA

Povelja Republike Hrvatske, za izniman doprinos u nastavnoj i znanstveno-istraživačkoj djelatnosti logopedije i socijalne pedagogije te promicanju inkluzije i zaštite ljudskih prava senzibiliziranjem javnosti za položaj, potrebe i prava sve većeg broja marginaliziranih skupina u hrvatskom društvu, a u prigodi 50. obljetnice osnutka i djelovanja, dodjeljuje se

EDUKACIJSKO-REHABILITACIJSKOM FAKULTETU SVEUČILIŠTA U ZAGREBU.

Klasa: 061-01/14-01/14

Urbroj: 71-05-04/1-14-01

Zagreb, 4. studenoga 2014.

Predsjednik

Republike Hrvatske

Ivo Josipović, v. r.
### NN 2/2015 (7.1.2015.), Rješenje o imenovanju pomoćnice ministra obrane

2 07.01.2015 Rješenje o imenovanju pomoćnice ministra obrane

VLADA REPUBLIKE HRVATSKE

38

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/2011 i 119/2014) i članka 41. stavka 3. Zakona o sustavu državne uprave (»Narodne novine«, br. 150/2011 i 12/2013), Vlada Republike Hrvatske je na sjednici održanoj 2. siječnja 2015. godine donijela

RJEŠENJE

O IMENOVANJU POMOĆNICE MINISTRA OBRANE

Imenuje se ĐURĐA HUNJET pomoćnicom ministra obrane.

Klasa: 080-02/14-01/371
Urbroj: 5030115/1-15-02
Zagreb, 2. siječnja 2015.

Predsjednik
Zoran Milanović, v. r.
### NN 2/2015 (7.1.2015.), Rješenje o razrješenju članova Zajedničkog međuvladinog mješovitog povjerenstva za provedbu Sporazuma između Vlade Republike Hrvatske i Vlade Republike Slovenije o uređenju vojnih groblja

VLADA REPUBLIKE HRVATSKE

39

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/2011 i 119/2014) i članka 9. stavka 1. Sporazuma između Vlade Republike Hrvatske i Vlade Republike Slovenije o uređenju vojnih groblja (»Narodne novine – Međunarodni ugovori«, broj 4/2009), Vlada Republike Hrvatske je na sjednici održanoj 2. siječnja 2015. godine donijela

RJEŠENJE

O RAZRJEŠENJU ČLANOVA ZAJEDNIČKOG MEĐUVLADINOG MJEŠOVITOG POVJERENSTVA ZA PROVEDBU SPORAZUMA IZMEĐU VLADE REPUBLIKE HRVATSKE I VLADE REPUBLIKE SLOVENIJE O UREĐENJU VOJNIH GROBLJA

Razrješuju se dužnosti članovi Zajedničkog međuvladinog mješovitog povjerenstva za provedbu Sporazuma između Vlade Republike Hrvatske i Vlade Republike Slovenije o uređenju vojnih groblja:

– ALEKSANDER RUSSO

– mr. sc. STJEPAN ADANIĆ

– IVAN GRUJIĆ.

Klasa: 080-02/14-02/286

Urbroj: 5030115/1-15-02

Zagreb, 2. siječnja 2015.

Predsjednik

Zoran Milanović, v. r.
### NN 2/2015 (7.1.2015.), Rješenje o imenovanju članova Zajedničkog međuvladinog mješovitog povjerenstva za provedbu Sporazuma između Vlade Republike Hrvatske i Vlade Republike Slovenije o uređenju vojnih groblja

VLADA REPUBLIKE HRVATSKE

40

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/2011 i 119/2014) i članka 9. stavka 1. Sporazuma između Vlade Republike Hrvatske i Vlade Republike Slovenije o uređenju vojnih groblja (»Narodne novine – Međunarodni ugovori«, broj 4/2009), Vlada Republike Hrvatske je na sjednici održanoj 2. siječnja 2015. godine donijela

RJEŠENJE

O IMENOVANJU ČLANOVA ZAJEDNIČKOG MEĐUVLADINOG MJEŠOVITOG POVJERENSTVA ZA PROVEDBU SPORAZUMA IZMEĐU VLADE REPUBLIKE HRVATSKE I VLADE REPUBLIKE SLOVENIJE O UREĐENJU VOJNIH GROBLJA

Za članove Zajedničkog međuvladinog mješovitog povjerenstva za provedbu Sporazuma između Vlade Republike Hrvatske i Vlade Republike Slovenije o uređenju vojnih groblja, imenuju se:

– mr. sc. MARIN ŽUŽUL

– IVAN CRNČEC

– IVAN GRUJIĆ.

Klasa: 080-02/14-01/370

Urbroj: 5030115/1-15-02

Zagreb, 2. siječnja 2015.

Predsjednik

Zoran Milanović, v. r.
### NN 2/2015 (7.1.2015.), Pravilnik o prostornom i vremenskom ograničenju obavljanja gospodarskog ribolova na moru okružujućom mrežom plivaricom - srdelarom u 2015. godini

MINISTARSTVO POLJOPRIVREDE

41

Na temelju članka 9. stavka 1. točke 1. Zakona o morskom ribarstvu (»Narodne novine«, broj 81/2013, 14/2014 i 152/2014) ministar poljoprivrede donosi

PRAVILNIK

O PROSTORNOM I VREMENSKOM OGRANIČENJU OBAVLJANJA GOSPODARSKOG RIBOLOVA NA MORU OKRUŽUJUĆOM MREŽOM PLIVARICOM – SRDELAROM U 2015. GODINI

Članak 1.

Ovim Pravilnikom propisuje se prostorno i vremensko ograničenje obavljanja gospodarskog ribolova na moru okružujućom mrežom plivaricom – srdelarom u 2015. godini.

Članak 2.

Ribolov plovilima koji obavljaju ribolov okružujućom mrežom plivaricom – srdelarom zabranjen je u cijelom ribolovnom moru Republike Hrvatske u razdoblju od 15. siječnja 2015. godine u 12:00 sati do 31. siječnja 2015. godine 12:00 sati.

Članak 3.

Ovaj Pravilnik stupa na snagu prvog dana nakon dana objave u »Narodnim novinama«.

Klasa: 011-02/15-01/01

Urbroj: 525-13/0323-15-1

Zagreb, 5. siječnja 2015.

Ministar
Tihomir Jakovina, v. r.

2 07.01.2015 Pravilnik o prostornom i vremenskom ograničenju obavljanja gospodarskog ribolova na moru okružujućom mrežom plivaricom - srdelarom u 2015. godini

2 07.01.2015 Pravilnik o prostornom i vremenskom ograničenju obavljanja gospodarskog ribolova na moru okružujućom mrežom plivaricom - srdelarom u 2015. godini
### NN 2/2015 (7.1.2015.), Pravilnik o izmjenama i dopunama Pravilnika o obavljanju gospodarskog ribolova na moru pridnevnom povlačnom mrežom - koćom

MINISTARSTVO POLJOPRIVREDE

42

Na temelju članka 9. stavka 1. točke 1. i članka 23. stavka 6. Zakona o morskom ribarstvu (»Narodne novine«, br. 81/2013., 14/2014. i 152/2014.) ministar poljoprivrede donosi

PRAVILNIK

O IZMJENAMA I DOPUNAMA PRAVILNIKA O OBAVLJANJU GOSPODARSKOG RIBOLOVA NA MORU PRIDNENOM POVLAČNOM MREŽOM – KOĆOM

Članak 1.

U Pravilniku o obavljanju gospodarskog ribolova na moru pridnenom povlačnom mrežom – koćom (»Narodne novine«, br. 101/2014., 118/2014. i 125/2014.), u članku 10. stavku 1. riječi »31. prosinca 2014.« zamjenjuju se riječima »15. veljače 2015.«.

Dodaje se stavak 6. koji glasi:

»(6) Iznimno od stavka 2. ovoga članka Odobrenje se može izdati i ukoliko uslijed više sile nije pravovremeno podnesen Zahtjev, što je potrebno dokazati odgovarajućom dokumentacijom.«

Članak 3.

U članku 11. stavku 2. dodaje se alineja 3. koja glasi:

»– vlasnicima plovila koji nisu ostvarili broj ribolovnih dana iz stavka 1. točke 2. ovoga članka radi gubitka plovila ili opsežnog oštećenja plovila uzrokovanog višom silom (brodolom, potonuće, sudar i sl.) koji je onemogućio korištenje plovila u obavljanju ribolova do osposobljavanja plovila za ribolov ili do nabave novog plovila i prijenosa povlastice na novo plovilo, što je potrebno dokazati odgovarajućom dokumentacijom.«.

U stavku 4. riječi »31. prosinca 2014.« zamjenjuju sa riječima »30. lipnja 2015.«.

Članak 3.

Ovaj Pravilnik stupa na snagu dan nakon dana objave u »Narodnim novinama«.

Klasa: 011-02/14-01/47

Urbroj: 525-13/0323-14-8

Zagreb, 30. prosinca 2014.

Ministar

Tihomir Jakovina, v. r.
### NN 2/2015 (7.1.2015.), Pravilnik o izmjenama i dopunama Pravilnika o obavljanju gospodarskog ribolova na moru okružujućom mrežom plivaricom - srdelarom

2 07.01.2015 Pravilnik o izmjenama i dopunama Pravilnika o obavljanju gospodarskog ribolova na moru okružujućom mrežom plivaricom - srdelarom

MINISTARSTVO POLJOPRIVREDE

43

Na temelju članka 9. stavka 1. točaka 1., 2. i 9., i članka 23. stavka 6. Zakona o morskom ribarstvu (»Narodne novine«, br. 81/2013., 14/2014. i 152/2014.) ministar poljoprivrede donosi

PRAVILNIK

O IZMJENAMA I DOPUNAMA PRAVILNIKA O OBAVLJANJU GOSPODARSKOG RIBOLOVA NA MORU OKRUŽUJUĆOM MREŽOM PLIVARICOM – SRDELAROM

Članak 1.

U Pravilniku o obavljanju gospodarskog ribolova na moru okružujućom mrežom plivaricom – srdelarom (»Narodne novine«, br. 101/2014., 125/2014., 140/2014. i 147/2014.) u članku 4. stavku 3. riječ »unutarnjem« se briše, a broj »8 000« zamjenjuje se brojem »16 000«.

Članak 2.

U članku 5. dodaje se stavak 6. koji glasi:

» Iznimno od stavka 2. ovoga članka Odobrenje se može izdati i ukoliko uslijed više sile nije pravovremeno podnesen Zahtjev, što je potrebno dokazati odgovarajućom dokumentacijom.«

Članak 3.

U članku 6. stavku 2. dodaje se alineja 3. koja glasi:

»– vlasnicima plovila koji nisu ostvarili broj ribolovnih dana iz stavka 1. točke 2. ovoga članka radi gubitka plovila ili opsežnog oštećenja plovila uzrokovanog višom silom (brodolom, potonuće, sudar i sl.) koji je onemogućio korištenje plovila u obavljanju ribolova do osposobljavanja plovila za ribolov ili do nabave novog plovila i prijenosa povlastice na novo plovilo, što je potrebno dokazati odgovarajućom dokumentacijom.«.

U stavku 4. riječi »31. prosinca 2014.« zamjenjuju se riječima »30. lipnja 2015.«.

Članak 4.

Ovaj Pravilnik stupa na snagu dan nakon dana objave u »Narodnim novinama«.

Klasa: 011-02/14-01/46

Urbroj: 525-13/0323-14-10

Zagreb, 30. prosinca 2014.

Ministar

Tihomir Jakovina, v. r.
### NN 2/2015 (7.1.2015.), Pravilnik o dopuni Pravilnika o uvjetima i načinu unošenja određenog bilja i biljnih proizvoda iz susjednih trećih zemalja u pogranično područje Republike Hrvatske

MINISTARSTVO POLJOPRIVREDE

44

Na temelju članka 17. stavka 5., članka 38. stavka 3. i članka 50. točke 6. Zakona o biljnom zdravstvu (»Narodne novine«, broj 75/2005 i 55/2011), ministar poljoprivrede donosi

PRAVILNIK

O DOPUNI PRAVILNIKA O UVJETIMA I NAČINU UNOŠENJA ODREĐENOG BILJA I BILJNIH PROIZVODA IZ SUSJEDNIH TREĆIH ZEMALJA U POGRANIČNO PODRUČJE REPUBLIKE HRVATSKE

Članak 1.

U Pravilniku o uvjetima i načinu unošenja određenog bilja i biljnih proizvoda iz susjednih trećih zemalja u pogranično područje Republike Hrvatske (»Narodne novine«, broj 81/2013 i 141/2013), u Prilogu 1., točki 1., podtočki 1.2. iza alineje 2. dodaje se alineja 3.

»– paprika (Capsicum L.)«

Članak 2.

Ovaj Pravilnik stupa na snagu osmog dana od dana objave u »Narodnim novinama«.

Klasa: 011-02/14-01/72

Urbroj: 525-09/0802-14-1

Zagreb, 23. prosinca 2014.

Ministar

Tihomir Jakovina, v. r.
### NN 2/2015 (7.1.2015.), Pravilnik o izmjenama i dopunama Pravilnika o zaštitnim radionicama i integrativnim radionicama za zapošljavanje osoba s invaliditetom

MINISTARSTVO RADA I MIROVINSKOGA SUSTAVA

46

Na temelju članka 23. Zakona o profesionalnoj rehabilitaciji i zapošljavanju osoba s invaliditetom (»Narodne novine«, broj 157/13 i 152/14), ministar nadležan za rad donosi

PRAVILNIK

O IZMJENAMA I DOPUNAMA PRAVILNIKA O ZAŠTITNIM RADIONICAMA I INTEGRATIVNIM RADIONICAMA ZA ZAPOŠLJAVANJE OSOBA S INVALIDITETOM

Članak 1.

U Pravilniku o zaštitnim radionicama i integrativnim radionicama za zapošljavanje osoba s invaliditetom (»Narodne novine«, broj 44/14) u članku 2. stavku 2. iza riječi: »5 zaposlenih« dodaju se riječi: »osoba s invaliditetom na zaštitnim radnim mjestima«.

Članak 2.

U članku 10. stavak 6. mijenja se i glasi:

»(6) Zaštitna radionica koja zapošljava do 30 osoba s invaliditetom mora imati zaposlenog najmanje jednog stručnog radnika. Zaštitna radionica koja zapošljava od 30 do 60 osoba s invaliditetom mora imati zaposleno najmanje dva stručna radnika. Zaštitna radionica koja zapošljava od 60 do 100 osoba s invaliditetom mora imati zaposleno najmanje tri stručna radnika. Na svakih dodatnih 50 zaposlenih osoba s invaliditetom na zaštitnim radnim mjestima, zaštitna radionica mora zaposliti još jednog stručnog radnika.«.

Članak 3.

U članku 11. stavak 3. mijenja se i glasi:

»(3) Podnositelj zahtjeva uz zahtjev obvezno prilaže mišljenje Zavoda o ispunjavanju uvjeta za ostvarivanje statusa zaštitne radionice.«.

Članak 4.

U članku 24. stavak 3. mijenja se i glasi:

»(3) Podnositelj zahtjeva uz zahtjev obvezno prilaže mišljenje Zavoda o ispunjavanju uvjeta za ostvarivanje statusa integrativne radionice.«.

Članak 5.

Članak 32. mijenja se i glasi:

»(1) Poslodavac može osnovati posebnu radnu jedinicu za zapošljavanje osoba s invaliditetom ako je aktom poslodavca osnovana kao posebna obračunska jedinica.

(2) Radna jedinica za zapošljavanje osoba s invaliditetom ostvarit će status zaštitne, odnosno integrativne radionice ako ispunjava uvjete za zaštitnu, odnosno integrativnu radionicu propisane Zakonom i ovim Pravilnikom, te ako zapošljava najmanje pet osoba s invaliditetom.

(3) Na radnu jedinicu se na odgovarajući način primjenjuju odredbe ovoga Pravilnika koje se odnose na zaštitnu radionicu, odnosno integrativnu radionicu.«.

Članak 6.

U članku 33. stavku 1. briše se točka i dodaju riječi: »i za koje osobe te ustanove, zaštitne radionice i radne jedinice ostvaruju redovne poticaje Zavoda.«.

Članak 7.

U članku 34. iza stavka 2. dodaje se stavak 3. koji glasi:

»(3) Ustanove za profesionalnu rehabilitaciju, zaštitne radionice i radne jedinice koje su ostvarile status sukladno stavku 1. i 2. ovoga članka dužne su, radi zadržavanja ostvarenog statusa, najkasnije u roku od 3 godine od dana stjecanja toga statusa, ispuniti uvjete iz članka 10., odnosno članka 23. ovoga Pravilnika.«.

Članak 8.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-01/14-01/10

Urbroj: 524-04-01-01/1-14-35

Zagreb, 30. prosinca 2014.

Ministar

prof. dr. sc. Mirando Mrsić, dr. med., v. r.
### NN 2/2015 (7.1.2015.), Pravilnik o izmjenama i dopunama Pravilnika o profesionalnoj rehabilitaciji i centrima za profesionalnu rehabilitaciju osoba s invaliditetom

MINISTARSTVO RADA I MIROVINSKOGA SUSTAVA

47

Na temelju članka 4. stavka 8. i članka 15. stavka 8. Zakona o profesionalnoj rehabilitaciji i zapošljavanju osoba s invaliditetom (»Narodne novine«, broj 157/13 i 152/14), ministar nadležan za rad donosi

PRAVILNIK

O IZMJENAMA I DOPUNAMA PRAVILNIKA O PROFESIONALNOJ REHABILITACIJI I CENTRIMA ZA PROFESIONALNU REHABILITACIJU OSOBA S INVALIDITETOM

Članak 1.

U Pravilniku o profesionalnoj rehabilitaciji i centrima za profesionalnu rehabilitaciju osoba s invaliditetom (»Narodne novine«, broj 44/14) u članku 33. stavak 1. mijenja se i glasi:

»(1) Centar za profesionalnu rehabilitaciju (u daljnjem tekstu: centar) osnivaju zajednički Republika Hrvatska i jedinice lokalne i područne (regionalne) samouprave.«.

Članak 2.

U članku 35. stavak 1. mijenja se i glasi:

»(1) Centar može izvoditi programe socijalnog uključivanja uz prethodnu suglasnost Zavoda. Za izvođenje programa socijalnog uključivanja centar mora imati osiguran odvojeni prostor. Financiranje takvih programa centar regulira ugovorom s naručiteljem usluge.«.

Članak 3.

U članku 43. iza stavka 2. dodaju se stavci 3. i 4. koji glase:

»(3) Stručni nadzor nad radom centra Zavod obavlja najmanje jednom godišnje.

(4) Kada Zavod u obavljanju nadzora utvrdi nepravilnosti, dužan je na to upozoriti centar te dati stručnu uputu na koji način da se utvrđene nepravilnosti otklone. Zavod će odrediti i rok u kojem je centar dužan otkloniti utvrđene nepravilnosti.«.

Članak 4.

U članku 44. stavak 2. mijenja se i glasi:

»(2) Procjena funkcionalnih sposobnosti provodit će se nakon provedene edukacije stručnjaka u centrima o primjeni Međunarodne klasifikacije funkcioniranja.«.

U stavku 3. riječ: »probne« briše se.

Članak 5.

Članak 45. briše se.

Članak 6.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-01/14-01/10

Urbroj: 524-04-01-01/1-14-36

Zagreb, 30. prosinca 2014.

Ministar

prof. dr. sc. Mirando Mrsić, dr. med., v. r.
### NN 2/2015 (7.1.2015.), Pravilnik o izmjenama i dopunama Pravilnika o sadržaju i načinu vođenja očevidnika zaposlenih osoba s invaliditetom

MINISTARSTVO RADA I MIROVINSKOGA SUSTAVA

49

Na temelju članka 13. stavka 3. Zakona o profesionalnoj rehabilitaciji i zapošljavanju osoba s invaliditetom (»Narodne novine«, broj 157/13 i 152/14), ministar nadležan za rad donosi

PRAVILNIK

O IZMJENAMA I DOPUNAMA PRAVILNIKA O SADRŽAJU I NAČINU VOĐENJA OČEVIDNIKA ZAPOSLENIH OSOBA S INVALIDITETOM

Članak 1.

U Pravilniku o sadržaju i načinu vođenja očevidnika zaposlenih osoba s invaliditetom (»Narodne novine«, broj 44/14 i 97/14) u članku 4. stavku 1. točka 13. mijenja se i glasi:

»13. utvrđen invaliditet u odnosu na rad, bez obzira na vrstu i stupanj, temeljem uvjerenja Zavoda za vještačenje, profesionalnu rehabilitaciju i zapošljavanje osoba s invaliditetom, a sukladno prethodno pribavljenom nalazu i mišljenju centra za profesionalnu rehabilitaciju.«

Članak 2.

U članku 8. stavku 2. riječi: »nalaz i mišljenje« zamjenjuju se riječju: »uvjerenje«.

Članak 3.

Iza članka 11. dodaje se članak 11.a koji glasi:

»Članak 11.a

(1) Do početka rada centara za profesionalnu rehabilitaciju, uvjerenje iz članka 4. stavka 1. točke 13. ovoga Pravilnika izdavat će Povjerenstvo Zavoda za vještačenje, profesionalnu rehabilitaciju i zapošljavanje osoba s invaliditetom.

(2) Povjerenstvo iz stavka 1. ovoga članka čine socijalni radnik, klinički psiholog, liječnik medicine rada, a po potrebi i drugi stručnjaci, uz predstavnike Zavoda za vještačenje, profesionalnu rehabilitaciju i zapošljavanje osoba s invaliditetom, Hrvatskog zavoda za zapošljavanje i udruga osoba s invaliditetom.

(3) Članove Povjerenstva iz stavka 2. ovoga članka imenuje ravnatelj Zavoda za vještačenje, profesionalnu rehabilitaciju i zapošljavanje osoba s invaliditetom.«

Članak 4.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-01/14-01/10

Urbroj: 524-04-01-01/1-14-38

Zagreb, 30. prosinca 2014.

Ministar

prof. dr. sc. Mirando Mrsić, dr. med., v. r.
### NN 2/2015 (7.1.2015.), Poslovnička odluka o dopuni Poslovnika Ustavnog suda Republike Hrvatske

2 07.01.2015 Poslovnička odluka o dopuni Poslovnika Ustavnog suda Republike Hrvatske

USTAVNI SUD REPUBLIKE HRVATSKE

52

Na temelju članka 127. stavka 3. Ustava Republike Hrvatske (»Narodne novine« broj 56/90., 135/97., 113/00., 28/01., 76/10. i 5/14.) Ustavni sud Republike Hrvatske, na sjednici održanoj 23. prosinca 2014., donio je

POSLOVNIČKU ODLUKU

O DOPUNI POSLOVNIKA USTAVNOG SUDA REPUBLIKE HRVATSKE

Članak 1.

U Poslovniku Ustavnog suda Republike Hrvatske (»Narodne novine« broj 181/03., 16/06., 30/08., 123/09., 63/10., 121/10., 19/13., 37/14. i 83/14. – pročišćeni tekst) u članku 54. stavku 1. iza alineje 5. dodaje se nova alineja 6. koji glasi:

»U-IIIBi – postupak u povodu ustavne tužbe i prije no što je iscrpljen pravni put zbog neprovođenja istrage (nedjelotvorna istraga) kaznenih djela vezanih uz članak 2. (pravo na život) i članak 3. (zabrana mučenja) Konvencije za zaštitu ljudskih prava i temeljnih sloboda;«.

Dosadašnje alineje 6. – 18. postaju alineje 7. – 19.

Članak 2.

Ova poslovnička odluka stupa na snagu osmi dan od dana objave u »Narodnim novinama«.

Broj: SuT-A-15/2014

Zagreb, 23. prosinca 2014.

Predsjednica
prof. dr. sc. Jasna Omejec, v. r.
### NN 3/2015 (9.1.2015.), Uredba o izmjeni i dopuni Zakona o obvezama i pravima državnih dužnosnika

VLADA REPUBLIKE HRVATSKE

58

Na temelju članka 1. Zakona o ovlasti Vlade Republike Hrvatske da uredbama uređuje pojedina pitanja iz djelokruga Hrvatskoga sabora (»Narodne novine«, broj 115/2014), Vlada Republike Hrvatske je na sjednici održanoj 8. siječnja 2014. godine donijela

UREDBU

O IZMJENI I DOPUNI ZAKONA O OBVEZAMA I PRAVIMA DRŽAVNIH DUŽNOSNIKA

Članak 1.

U Zakonu o obvezama i pravima državnih dužnosnika (»Narodne novine«, br. 101/98, 135/98, 105/99, 25/2000, 73/2000, 30/2001, 59/2001, 114/2001, 153/2002, 154/2002, 163/2003, 16/2004, 30/2004, 105/2004, 187/2004, 92/2005, 121/2005, 151/2005, 135/2006, 141/2006, 17/2007, 34/2007, 82/2007, 107/2007, 60/2008, 38/2009, 150/2011, 22/2013, 102/2014 i 103/2014) u članku 12. stavku 2. iza riječi: »dužnosnika« stavlja se zarez i dodaju se riječi: »osim za predsjednika, zamjenika predsjednika i suce Ustavnog suda Republike Hrvatske,«.

Iza stavka 2. dodaje se novi stavak 3. koji glasi:

»Za obračun plaće predsjednika, zamjenika predsjednika i sudaca Ustavnog suda Republike Hrvatske primjenjuje se osnovica, koja je zakonom kojim se uređuju plaće sudaca i drugih pravosudnih dužnosnika, utvrđena za obračun plaće sudaca i drugih pravosudnih dužnosnika.«.

Dosadašnji stavak 3. postaje stavak 4.

U dosadašnjem stavku 4. koji postaje stavak 5. riječi: »stavka 3.« zamjenjuju se riječima: »stavka 4.«.

Dosadašnji stavak 5. postaje stavak 6.

Članak 2.

Ova Uredba stupa na snagu prvoga dana od dana objave u »Narodnim novinama«.

Klasa: 022-03/14-01/145

Urbroj: 50301-09/09-15-4

Zagreb, 8. siječnja 2015.

Predsjednik

Zoran Milanović, v. r.
### NN 3/2015 (9.1.2015.), Pravilnik o izmjenama i dopunama Pravilnika o ostvarivanju prava na oslobođenje od carine

MINISTARSTVO FINANCIJA

60

Na temelju članka 51. Zakona o provedbi carinskih propisa Europske unije (»Narodne novine«, broj 54/2013), ministar financija donosi

PRAVILNIK

O IZMJENAMA I DOPUNAMA PRAVILNIKA O OSTVARIVANJU PRAVA NA OSLOBOĐENJE OD CARINE

Članak 1.

U Pravilniku o ostvarivanju prava na oslobođenje od carine (»Narodne novine«, broj 93/2013) u članku 6. točka 1. briše se.

U dosadašnjoj točki 2. koja postaje točka 1. riječi: »te podatke o nadzornoj oznaci ako je određen takav oblik označavanja robe« brišu se.

Dosadašnja točka 3. postaje točka 2.

Članak 2.

Članak 7. briše se.

Članak 3.

Članak 9. briše se.

Članak 4.

U članku 11. stavku 2. točki 5. alineja druga briše se.

Članak 5.

Prilog 1 briše se.

Članak 6.

Ovaj Pravilnik objavit će se u »Narodnim novinama«, a stupa na snagu osmoga dana od objave u »Narodnim novinama«.

Klasa: 011-02/13-01/9

Urbroj: 513-02-1220/1-14-2

Zagreb, 23. prosinca 2014.

Ministar financija

mr. sc. Boris Lalovac, v. r.